钦定古今图书集成/明伦汇编/氏族典/第235卷 > 张协
## 钦定古今图书集成/明伦汇编/氏族典/第235卷 > 张协

按《晋书张载传》：“载弟协，字景阳，少有儁才，与载齐名。
辟公府掾，转秘书郎，补华阴令，征北大将军从事中
郎，迁中书侍郎，转河间内史。在郡清简寡欲。时天下
已乱，所在寇盗，协遂弃绝人事，屏居草泽，守道不竞，
以属咏自娱，拟诸文士，作《七命》，世以为工。永嘉初，复
征为黄门侍郎，托疾不就，终于家。”